На основу члана 18 Одлуке о прибављању и располагању стварима у јавној својиниопштине Ковин ( „Сл. лист општине Ковин“ бр. 3/2019 , 3/2019, 11/2019, 2/2021, 7/2021,19/2021, 2/2022, 9/2022, 9/2023, 12/2023-испр, 14/2023 и 14/2024 ),

**ОПШТИНСКО ВЕЋЕ ОПШТИНЕ КОВИН**, на седници одржаној дана 24.02.2025. .године расписује

**ЈАВНИ ОГЛАС**

**ЗА ДАВАЊЕ У ЗАКУП ПОСЛОВНОГ ПРОСТОРА У ЈАВНОЈ СВОЈИНИ**

**ОПШТИНЕ КОВИН ПРИКУПЉАЊЕМ ПИСМЕНИХ ПОНУДА**

**I.**

Даје се у закуп пословни простор у јавној својини општине Ковин, поступком

прикупљања писмених понуда, на период до 10 година, и то:

1. ПОСЛОВНИ ПРОСТОР- у згради Дома здравља „Ковин“ у Ковину, Трг ослобођења бр.4 на парцели број 2964/2, укупне површине 132 м2;
2. ПОСЛОВНИ ПРОСТОР – у згради здравствене станице Дома здравља „Ковин“, у Баваништу, Tрг Зорана Ђурђева бр. 14, на працели број 1946 КО Баваниште, укупне површине 74 м2 ;
3. ПОСЛОВНИ ПРОСТОР – у згради здравствене станице Дома здравља „Ковин“, у Скореновцу, Улица братства јединства бр. 36, на парцели број 601/1 КО Скореновац, укупне површине 52 м2 ;
4. ПОСЛОВНИ ПРОСТОР – у згради здравствене станице Дома здравља „Ковин“, у Плочици, Улица краља Петра I бб, на парцелама број 552/3, 552/5, 551/4 и 551/5 КО Плочица, укупне површине 52 м2 ;
5. ПОСЛОВНИ ПРОСТОР – у згради здравствене станице Дома здравља „Ковин“, у Мраморку, Улица Жарка Зрењанина број 65Б, на парцели 1877 КО Мраморак укупне површине 46 м2 ;
6. ПОСЛОВНИ ПРОСТОР – у згради здравствене станице Дома здравља „Ковин“, у Делиблату, Улица браће Бузаџије број 40, на парцели 1265 КО Делиблато, укупне површине 50 м2 ;
7. ПОСЛОВНИ ПРОСТОР – у згради здравствене станице Дома здравља „Ковин“, у Гају Улица 9. маја број19, на парцели 939 КО Гај, укупне површине 64 м2 ;
8. ПОСЛОВНИ ПРОСТОР – у згради здравствене станице Дома здравља „Ковин“, у Дубовцу, Улица цара Лазара бр. 93, на працели број 356 КО Дубовац, укупне површине 46 м2 ;

Укупна површина пословног простора који се даје у закуп износи 516 м2.

Пословни простор се издаје у виђеном стању.

Заинтересована лица могу погледати пословни простор који се даје у закуп у време трајања јавног оглашавања, сваког радног дана уз претходну најаву председнику Комисије за издавање у закуп, отуђење и прибављање непокретности у јавној својини општине Ковин, на број телефона 013/742-104, локал 115.

Почетни износ закупнине за укупну повришну пословног простора из тачке I. овог огласа, износи 143.342,20 динара без ПДВ-ом за период од месец дана.

Уговор о закупу пословног простора се закључује на период до 10 година.

Закупац је обавезан да у закупљеном пословном простору обавља делатност трговине фармацеутским производима на мало у апотекама.

**II.**

**Понуда се доставља у затвореној коверти на адресу: Комисија за давање у закуп пословног простора у јавној својини општине Ковин, ул. ЈНА бр. 5, 26220 Ковин** на којој је понуђач дужан да на предњој страни упише: КОМИСИЈА за прикупљање писмених понуда за давање у закуп пословног простора у јавној својини општине Ковин, са назнаком “Понуда за давање у закуп пословног простора у јавној својини општине Ковин - пословни простор у Домовима здравља” -НЕ ОТВАРАТИ, а на полеђини назив, број телефона и адресу понуђача.

Понуда мора да буде јединствена и да обухвати сав пословни простор наведен у тачки I. Овог огласа.

Рок за подношење писмених понуда је 15 (петнаест) дана од дана објављивања Јавног огласа у дневном листу „Информер“ и на интернет страници Општине Ковин, односно до 12.03.2025.године до 1000 часова.

**III.**

**ОПШТИ УСЛОВИ**

**Садржај понуде**:

Понуда мора да садржи следеће елементе да би била исправна:

**1.** Податке о предузетнику и правном лицу и то:

**-за предузетнике:** назив радње заједно са именом, презименом и адресом предузетника, број личне карте, матични број, ПИБ и оверену фотокопију акта о регистрацији;

**-за правна лица:** назив и седиште, матични број, ПИБ, оверену фотокопију о

регистрацији и пуномоћје за лице које заступа подносиоца понуде;

**2.** Висину понуђене закупнине исказане у укупном износу за пословни простор од

тачке 1-8 на месечном нивоу, која није нижа од почетног износа закупнине;

**3.** Доказ о уплати депозита у износу од 430.026,60 динара који се

уплаћује на рачун буџета општине Ковин бр. 840-1345804-50 по моделу 97 са позивом на број 4521708553.Депозит уплатити најкасније 24 часа пре одређеног рока за отварање понуда. (Доказ: Потврда банке)

**4.** Број рачуна подносиоца понуде за повраћај депозита.

Најповољнијем понуђачу који закључи уговор о закупу уплаћени депозит се не враћа и исти остаје на депозитном рачуну до истека рока на који је уговор закључен, као гаранција за уредно измирење обавеза које терете закупљени пословни простор.

Уз понуду се достављају прилози у складу са посебним захтевима из огласа.

Понуде се достављају лично до 12.03.2025. године до 1000 часова у пријемној канцеларији Општинске управе Ковин. Понуде се отварају истог дана у 1200 часова.

Неблаговремене и неуредне понуде ће се одбацити.

Неблаговремена понуда је понуда поднета после истека рока за подношење

понуда.

Неуредна понуда је понуда поднета у незатвореном омоту као и понуда која не

садржи све предвиђене податке из тачке III овог огласа или су подаци супротни

објављеним условима и ако је понуђена цена нижа од почетне.

**ПОСЕБНИ УСЛОВИ**

Понуђач, осим општих услова овог Огласа, мора да испуњава и следеће посебне услове, као и да уз понуду у истој коверти достави:

1. Доказ да Понуђач управља са најмање 100 апотека на територији Републике Србије.

(Доказ:извод из регистра надлежног органа не старији од 2 месаца пре отварања понуда);

2. Да Понуђач обаваља послове апотекарске делатности најмање 20 година, непрекидно.

Рок од 20 година се рачуна од дана почетка обављања делатности па до дана

објављивања Јавног огласа. (Доказ:Извод АПР-а и решење здравствене инспекције

односно решење привредног суда-трговинског не старији од 2 месеца пре отварања понуда);

3. Да Понуђач има најмање 400 запослених лица пријављених код Републичког Фонда пензијског и инвалидког осигурања Републике Србије (Доказ : ПППД образац за последња 3 месеца пре дана одређеног за почетак рока за подношење понуда.

4. Да Понуђач има најмање 4 године искуства газдовањем и управљањем државном установом на територији Републике Србије(Доказ: уговор о закупу државне установе или Ј.П.П.)

5. Да је Понуђач измирио обавезе на име локалних јавних прихода(Доказ : потврду Локалне пореске администрације Општинске управе Ковин о измирењу обавеза по основу изворних локалних јавних прихода не старији од 2 месеца пре отварања понуда)

6.Да се против Понуђача не води поступак и није кажњаван од стране Комсије за заштиту конкуренције(Доказ: изјава оснивача, под кривичном и материјалном одговорношћу, оверена код јавног бележника)

7.Да Понуђач као и сва регистрована правна лица везана за истог нису бележила негативно пословање у 2023.години(Доказ: Завршни рачун за 2023. годину)

**IV.**

Избор најповољнијег понуђача врши се применом критеријума висине понуђене закупнине.

Уколико у поступку два или више понуђача понуде исти износ закупнине, Комисија за прикупљање писмених понуда за давање у закуп пословног простора у јавној својини општине Ковин, позваће понуђаче који су понудили исти износ закупнине, да у року од три дана од дана пријема позива, доставе нову писмену затворену понуду, са увећаним износом закупнине у односу на претходно дату понуду, а које понуде ће Комисија отворити и утврдити најповољнијег понуђача.

Уколико понуђачи из става 2 ове тачке у року од три дана не доставе нову понуду, односно ако су понуђачи доставили нову понуду са истоветном закупнином, Комисија ће путем жреба извршити избор најповољнијег понуђача.

Поступак прикупљања писмених понуда ће се сматрати успелим и у случају достављања једне благовремене и потпуне понуде ако је понудио најмање почетну висину закупнине.

Уколико једини Понуђач одустане од своје понуде, губи право на враћање депозита.

Учесницима јавног огласа који нису успели у поступку прикупљања писмених понуда, уплаћени депозит се враћа када Одлука о додели пословног простора у закуп постане коначна.

Одлуку о избору најповољнијег понуђача за пословни простор из јавног огласа доноси Општинско веће општине Ковин на предлог Комисије за давање у закуп пословног простора и доставља се свим понуђачима.

Изабрани понуђач дужан је да у року од 5 (пет) дана од дана коначности одлуке, приступи закључењу уговора о закупу и да у моменту закључења уговора преда бланко соло меницу са меничним овлашћењем регистровану у НБС, потписану и оверену од стране овлашћеног лица, а закуподавац ће закупцу извршити повраћај предате менице по истеку уговора о закупу и исплати последње закупнине.

Уколико изабрани понуђач не закључи уговор о закупу у остављеном року губи право на повраћај депозита а Општинско веће ће упутити предлог ,да без расписивања новог огласа донесе се одлуку о давању у закуп пословног простора првом следећем учеснику који је понудио највишу закупнину.

У случају да и он одбије да закључи уговор, Општинско веће ће донети нову одлуку о расписивању огласа за давање у закуп пословног простора.Средства на име депозита за учешће у поступку прикупљања писмених понуда се у том случају не враћају.

Закупац је у обавези да приликом заснивања радног односа са запосленима фармацеутске струке који ће обављати послове обезбеди приоритет за запослене са местом пребивалишта на територији Општине Ковин.

**V.**

Обавеза Закупца јесте, да за цели период трајања закупа, у закупљеним објектима-пословним просторима, обавља делатност апотека – трговина фармацеутским производима на мало, што је битан елеменат уговора. Ако Закупац престане да обавља делатност у закупљеном простору пре истека рока од 10 година на који период је закључен уговор о закупу, уговор се раскида, без права Закупца да тражи повраћај припадајућег дела закупнине.

**VI.**

Отварање понуда ће се одржати 12.03.2025. године са почетком у 12 00 часова у згради општине Ковин ул.ЈНА бр. 5.

**ОПШТИНСК ВЕЋЕ ОПШТИНЕ КОВИН**

Број: 368-31/2025-I од 24. фебруара 2025. године

ПРЕДСЕДНИК

Виолета Оцокољић,дипл.дефектолог